50. ΑΠΟΦΑΣΗ ΕΠΙΤΡΟΠΗΣ ΝΟΜΙΣΜΑΤΙΚΩΝ  ΚΑΙ ΠΙΣΤΩΤΙΚΩΝ ΘΕΜΑΤΩΝ Συνεδρίαση 388 της 30 Μαρτ./20 Ιουν. 1988 (ΦΕΚ Α΄  132) Ίδρυση και λειτουργία από τις τράπεζες, Κινητών Συνεργείων, Υπηρεσιών Υπαίθρου και Αυτοκινητοτραπεζών σε διάφορες περιοχές της χώρας. Επιτρέπεται στις τράπεζες να ιδρύουν Κινητά Συνεργεία, Υπηρεσίες Υπαίθρου και Αυτοκινητοτράπεζες σε διάφορες περιοχές της χώρας, χωρίς προηγούμενη έγκριση της Τράπεζας της Ελλάδος, με τους πιο κάτω γενικούς όρους και προϋποθέσεις: 1.Οι εργασίες των μονάδων αυτών θα περιορίζονται αποκλειστικά και μόνο σε πράξεις επί καταθέσεων και σε αγορά συναλλάγματος (επιταγών σε συνάλλαγμα και ξένων τραπεζογραμματίων). 2.Οι τράπεζες υποχρεούνται μέσα σε 15 ημέρες από την έναρξη, ή τη διακοπή λειτουργίας των παραπάνω μονάδων να την αναγγέλουν στην Τράπεζα της Ελλάδος (Διεύθυνση Νομισματικής Πολιτικής και Τραπεζικών Εργασιών, Γενική Επιθεώρηση Τραπεζών, Διεύθυνση Συναλλάγματος, Διεύθυνση Ελέγχου για την Εφαρμογή των Συναλλαγματικών Κανόνων). 